tomron87/hebrew-wikipedia-sentences-corpus huggingface dataset:
"In My Life" (בעברית: "בחיי") הוא שיר של להקת הרוק הבריטית הביטלס מהאלבום Rubber Soul שיצא בשנת 1965. השיר נכתב ברובו על ידי ג'ון לנון אבל הקרדיט ניתן ללנון-מקרטני.
מאוחר יותר, לנון ומקרטני לא הסיכמו בנוגע למידת השפעתם על השיר.
ג'ורג' מרטין מבצע באמצע השיר סולו פסנתר, שמהירותו הוגברה כדי לגרום לו להישמע יותר כמו צ'מבלו.
השיר הוקלט באולפני אבי רוד ואורכו הוא 2:28.
השיר היווה השראה למפיקי מוזיקת פופ להשתמש בצ'מבלו בשירים שלהם.
השיר דורג במקום ה-23 ב־רשימת השירים הגדולים בכל הזמנים של המגזין "רולינג סטון", ובמקום ה-5 ברשימת "100 שירי הביטלס הגדולים ביותר" של המגזין.
מוג'ו מיקם את השיר במקום הראשון ברשימת "השירים הגדולים של כל הזמנים" בשנת 2000.
לשיר יצאו כמה גרסאות כיסוי, המוכרות ביניהן של אוזי אוסבורן, קית' מון וג'וני קאש.
השיר הוקלט ב-18 באוקטובר והיה גמור פרט לגשר האינסטרומנטלי.
באותו הזמן, לנון עוד לא החליט באיזה כלי מוזיקלי להשתמש, אבל בסופו של דבר ביקש מהמפיק ג'ורג' מרטין לנגן סולו פסנתר, בהציעו "משהו בארוקי".
מרטין כתב מלודיה בהשפעת באך אבל גילה שהוא לא מסוגל לנגן אותה בטמפו של השיר.
ב-22 באוקטובר הוקלט הסולו עם הטייפ בחצי מהירות, כך שכשהוא ינוגן במהירות נורמלית המלודיה היא פי 2 מהירה יותר ובאוקטבה גבוהה יותר, מה שפותר את בעיית הטמפו ומעניק לשיר גוון ייחודי, שמזכיר את הצ'מבלו.
+מצעדי כל הזמניםארגוןשםמיקוםכאן 88מצעד שירי הביטלס של כאן 8811
In Camera (בעברית: בעין המצלמה) הוא אלבום משנת 1974 של היוצר הבריטי פיטר האמיל.
האלבום, שמתחיל בצליל מלודי, הופך לגועש יותר ויותר בהמשך.
לאחר שיר אנטי-מלחמתי (כוכב השביט, זנבו ושמים) הוא מסתיים בצמד יצירות פרועות, עגומות ובעלות צליל תעשייתי בולט הנקראות גוג ומגוג.
השיר מגוג כולו מורכב מצלילי הקלטות מעוותים היוצרים תחושה קלאוסטרופובית ומאיימת.
יש המייחסים צמד זה להיות אחיו של האמיל מאושפז בחוסר הכרה בתקופת היצירה.
למרות חשיבותו של האלבום, בהיותו מראשוני המשתמשים באופן בלעדי בסימפולים וממבשרי המוזיקה התעשייתית, אין זה אחד מאלבומיו הפופולריים של האמיל.
Impossible Creatures או יצורים בלתי אפשריים הוא משחק אסטרטגיה בזמן אמת ובתלת-מימד, המתרחש בשנות ה-30 של המאה העשרים.
השחקן ניצב במשחק אל מול מטורף מרושע המבקש להשתלט על העולם, ונדרש להיאבק בשורה של קרבות נואשים על שרשרת איים מרוחקים.
השחקן נדרש להשתמש בבעלי חיים מהנועזים ביותר עלי אדמות כאבני בניין, ובאמצעותן ליצור צבא מפלצות מוטנטיות ייחודיות למאבק במטורף המרושע.
In My Place (בעברית: במקומי) הוא שיר של להקת הרוק האלטרנטיבי הבריטית קולדפליי.
השיר נכתב על ידי כל ארבעת חברי הלהקה ויצא ב-5 באוגוסט 2002 בתור הסינגל הראשון והמוביל מתוך אלבום האולפן השני של הלהקה, A Rush of Blood to the Head.
השיר בנוי מחבטות תופים וגיטרות מצלצלות ברקע, ופזמון חוזר על עצמו.
השיר הגיע למקום ה-2 במצעד הסינגלים הבריטי ולמקום ה-17 במצעד שירי הרוק המודרניים של הבילבורד.
עד השיר Viva La Vida, זה היה השיר של קולדפליי שהגיע למיקום הגבוה ביותר במצעד הסינגלים הבריטי, יחד עם Speed Of Sound.
בריאיון עם מגזין Q, אמר סולן הלהקה כריס מרטין, כי "In My Place" הוא שיר שהלהקה הותירה לאחר סיום הקלטת אלבום הבכורה שלה, Parachutes בשנת 2000. כאשר הלהקה סיימה להקליט את אלבומה השני, "A Rush of Blood to the Head", מרטין אמר שהאלבום הושלם.
עם זאת, אחרי שהגיטריסט ג'ון באקלנד ניגן את השיר על הגיטרה שלו, מרטין אמר שהם צריכים להקליט אותו ולכלול אותו באלבום עכשיו.
מרטין אמר גם: "השיר הוא על איפה שהושמת בעולם, ואיך קיבלת את העמדה שלה, ואיך אתה נראה, ואיך שאתה צריך לחיות עם זה".
קולדפליי הוציאה את "In My Place" בארצות הברית ובבריטניה ב-5 באוגוסט 2002 כסינגל המוביל של האלבום.
הסינגל יצא עם שני בי-סיידים, "One I Love" ו-"I Bloom Blaum.
על עטיפת הסינגל מופיע באקלנד וסולבה סונדסבו היה הבמאי האמנותי של העטיפה.
"In My Place" התקבל באהדה על ידי המון מבקרי מוזיקה, וזכה למחמאות על המוזיקה והמילים העמוקות שבו.
השיר זכה בפרס גראמי בקטגוריית "ביצוע הרוק הטוב ביותר לצמד או הרכב" בטקס גראמי ה-45. הקליפ לשיר היה מועמד לשני פרסי MuchMusic בשנת 2003.
הווידאו קליפ של השיר בוים על ידי סופי מולר.
הסינגל הגיע למקום ה-7 במצעד הפזמונים הבינלאומי השנתי של גלגלצ לשנת 2002.
הקליפ לשיר יצא בספטמבר 2006 בבריטניה, ובספטמבר 2005 בארצות הברית.
הסינגל השני הוא So Sick, שזכה להצלחה רבה כשהגיע בשיאו למקום הראשון במצעד הבילבורד הוט 100, במצעד הסינגלים הבריטי ובמדינות רבות.
הסינגל השלישי When You're Mad הגיע בשיאו למקום ה-15 במצעד הבילבורד הוט 100, והסינגל הרביעי והאחרון, Sexy Love הגיע למקום ה-7 במצעד זה, אך הגיע לצמרות של מצעדים במדינות רבות.
האלבום הגיע למקום הראשון במצעד הבילבורד 200, כשמכר מעל 300,000 עותקים בשבוע הראשון לצאתו, ולאחר סיור ההופעות של ני-יו באותה שנה עם כריס בראון האלבום הגיע למעמד אלבום פלטינה.
In My Own Words מכר מעל 1.6 מיליון עותקים בארצות הברית, ומעל 2 מיליון עותקים ברחבי העולם.
מצעד אלבומים דירוג שיא אוסטרליה 41 אוסטריה 63 הולנד 50 צרפת 20 גרמניה 27 ניו זילנד 35 שווייץ 11 מצעד האלבומים הבריטי 14 בילבורד 200 (ארצות הברית) 1 בילבורד "אלבומי ההיפ הופ/R&B" (ארצות הברית) 1
In Haze of Time הוא אלבום הבכורה של להקת הרוק המתקדם הישראלית, טרספאס.
האלבום יצא בשנת 2002. האלבום הוקלט והופק על ידי מנהיג וקלידן הלהקה, גיל שטיין.
האלבום כולו הוקלט בביתו של שטיין, ללא עזרת חברת תקליטים מקצועית.
לאחר ההקלטה, האלבום נצרב ונשלח באינטרנט לכל מיני חברות תקליטים בעולם.
הלהקה קיבלה הצעות רבות מחברות תקליטים רבות ברחבי העולם כמו קרניום (Cranium Music) בניו זילנד, פרוגרס רקורדס בשוודיה, קודה רקורדז בפלורידה, יוניקורן רקורדז בקנדה, ולייבל אמריקני ששמו קינזיס קישרו את הלהקה לחברת מיוזיאה (Musea) הצרפתית.
לבסוף מיוזיאה נבחרה להוציא את האלבום.
האלבום זכה להצלחה לא רעה ובאינטרנט נכתבו עליו ביקורות טובות.
הסגנון המוזיקלי באלבום, מתאפיין באלתורי ג'אז פיוז'ן לצד לחנים קלאסיים.
רבים אומרים שהסגנון מזכיר באופן מפתיע את אמרסון, לייק ופאלמר.
באלבום מנגנים שטיין על קלידים, חלילית וגיטרה, רועי בר טור מנגן על גיטרת בס, וגבי וויסמן על התופים.
האלבום מכיל 7 קטעים שמתוכם 3 קטעים אינסטרומנטליים, וארבעה קטעים ליריים.
InSight (אינסייט, "תובנה"; ראשי תיבות בדיעבד של Interior Exploration using Seismic Investigations, Geodesy and Heat Transport, "חקר פנים באמצעות מחקרים סייסמולוגיים, גאודזיה ומעבר חום") היא נחתת של נאס"א לחקר כוכב הלכת מאדים.
היא שוגרה ב־5 במאי 2018, ולאחר טיסה של 485 מיליון קילומטר, נחתה באזור קו המשווה של מאדים ב־26 בנובמבר 2018. התכנון המקורי היה לשגרה במרץ 2016, אך השיגור נדחה עקב זיהוי תקלת דליפה במכל ריק שבו נמצא מכשיר הסייסמוגרף שלה.
הנחתת שידרה עד דצמבר 2022.
מטרת המשימה הייתה להציב תחנה נייחת על פני מאדים המצוידת בסייסמוגרף ומכשירים מדעיים נוספים, כדי לחקור את מבנהו הפנימי של מאדים במטרה להבין את תהליך התפתחותם של כוכבי הלכת הארציים.
מבנה הנחתת מבוסס על הנחתת פיניקס, שנחתה בהצלחה על מאדים בשנת 2008, במטרה להפחית את עלות המשימה ואת רמת הסיכון שלה.
מטרתה העיקרית של InSight היא לחקור את השלבים המוקדמים של התהליכים אשר עיצבו את מאדים.
InSight תחקור את הגודל, העובי, הצפיפות ואת מצב הצבירה של ליבת מאדים (נוזלית או מוצקה), המעטפת והקרום של מאדים, וכן את קצב עזיבת החום מפנים כוכב הלכת.
בכך InSight תפתח פתח להבנת תהליכי היווצרות כוכבי הלכת הארציים במערכת השמש הפנימית, הכוללת את ארבעת כוכבי הלכת הארציים – חמה, נוגה, כדור הארץ ומאדים.
כוכבי הלכת הארציים נוצרו באופן דומה בתהליך המכונה "ספיחה על ליבה" המוכר מכוכבי לכת גזיים, אך הם התפתחו ועוצבו בצורה שונה.
לאחר ספיחת מרבית החומר, כוכב הלכת הארצי עובר תהליך המכונה "התבדלות", אותו נועדה הנחתת לחקור.
בתהליך זה מתבדלים חומרים כבדים מחומרים קלים ונוצרות השכבות שמרכיבות את כוכב הלכת, הקרום, המעטפת וליבת הכוכב.
מטרה נוספת של המשימה היא לחקור פעילות טקטונית במאדים, וכן את קצב פגיעת מטאוריטים בפני השטח של מאדים.
הנחתת שוגרה למאדים יחד עם שני לוויינים זעירים (קיובסאט) זהים, המכונים Mars Cube One (MarCO), אשר יהיו לווייני הקיובסאט הראשונים שישוגרו מעבר למסלול לווייני נמוך סביב כדור הארץ.
זוהי משימה ניסיונית שאינה חיונית להצלחת משימת InSight.
הלוויינים מיועדים לבחון טכנולוגיית תקשורת מהירה יותר בין הנחתת InSight למרכז הבקרה בכדור הארץ במהלך השלבים הקריטיים של החדירה לאטמוספירה והנחיתה על פני מאדים.
הנחתת תתקשר עם מרכז הבקרה גם באמצעות הגשושית MRO.
InSight היא חלק מתוכנית דיסקברי, הכוללת משימות מחקר בעלות זולה יחסית, ועלותה היא 675 מיליון דולר (דחיית השיגור הוסיפה כ־153 מיליון דולר לעלות המשימה).
היא הוצעה יחד עם 27 משימות נוספות ב־2010, לאחר שנאס"א הכריזה על פתיחת תחרות למשימת הדיסקברי הבאה.
מתוכם 3 עברו לשלב הסופי ב־5 במאי 2011, ו־InSight נבחרה לפיתוח ושיגור באוגוסט 2012. המשימה מפותחת על ידי המעבדה להנעה סילונית, בשיתוף פעולה עם ארגונים ממדינות נוספות.
הנחתת מבוססת על העיצוב של הנחתת פיניקס אשר נחתה על מאדים בשנת 2008. אורך הנחתת הוא כ־5.5 מטר עם פריסת הלוחות הסולאריים, ומשקלה 350 קילוגרם.
האנרגיה להפעלתה תסופק משני לוחות סולאריים, כל אחד בקוטר של 2.15 מטר, אשר יפרסו לאחר סיום הנחיתה על מאדים בצורה המזכירה מניפה.
המטען הייעודי של הנחתת יכלול שלושה מכשירים:
SEIS (Seismic Experiment for Interior Structure) – סייסמוגרף אשר ימדוד רעידות אדמה ופעילות בפנים כוכב הלכת.
סופק על ידי המרכז הצרפתי הלאומי לחקר החלל וארגונים נוספים.
HP3 (Heat Flow and Physical Properties Package) – מכשיר המכונה "חפרפרת" (mole), שיחפור בתוך אדמת מאדים לעומק של עד 5 מטר, ימדוד את הטמפרטורה מתחת לפני השטח ויאפשר מדידה של כמות החום הנפלט מליבתו של מאדים.
סופק על ידי המרכז הגרמני לחקר החלל.
RISE (Rotation and Interior Structure Experiment) – מכשיר אשר ימדוד את הסיבוב של מאדים ושינויים בציר הסיבוב שלו, הקשורים במצב ובגודל הליבה.
הנחתת כוללת חיישני טמפרטורה ורוח שסופקו על ידי "מועצת המחקר הלאומית של ספרד", וחיישני לחץ, כדי לנטר אחר מזג האוויר באזור הנחיתה.
מגנטומטר ימדוד הפרעות מגנטיות אשר נגרמות על ידי היונוספירה.
לנחתת יש זרוע רובוטית (Instrument Deployment Arm) אשר עליה מותקנת מצלמה שתוכל לצלם בשחור־לבן את רכיבי הנחתת ותאפשר מבט תלת־ממדי על הקרקע שעליה יונחו המכשירים המדעיים.
המצלמה תאפשר למפעילי הנחתת ממרכז הבקרה בכדור הארץ לפרוס את הסייסמוגרף ו־HP3 על הקרקע.
מצלמה דומה נוספת תוצב על גבי גוף הנחתת.
האזור שעומד בקריטריונים אלו הוא אזור המכונה Elysium Planitia, והאתר המדויק לנחיתה נבחר מתוך אזור זה.
הנחתת InSight ביצעה נחיתה מוצלחת ב־26 בנובמבר 2018 בסביבות השעה 19:52:59 UTC.
תמונה מרגע הנגיעה בקרקע התאפשרה דרך מכסה עדשה שקוף שעוד לא הוסר (והיה מלא אבק).
לאחר מכן הנחתת שלחה טלמטריה המעידה על פריסת פאנלים סולרים, ותמונה ראשונה המראה פריסה של המצלמה.
ב-6 באפריל 2019 נמדדו ונקלטו לראשונה אותות של "רעידת מאדים".
ב-14 בינואר 2021 הכריזה נאס"א על כישלון הניסיונות של ה"חפרפרת" לחדור לעומק אדמת המאדים.
ב-18 בפברואר 2021 מתוכנן שהסיסמוגרף של הנחתת ינסה לקלוט אותות קרקעיים שאמורים להיווצר בעת הנחיתה של הרובר פרסווירנס על המאדים.
אם ייקלט האות, הוא ילמד את החוקרים פרטים על אופן ההתפשטות של אות (שעוצמתו המקורית ידועה בקירוב) בתוך הקרום של מאדים, וכן על רמת הרעש של אותות סיסמיים במאדים, ביחס לאותות אמיתיים.
הצפי הוא כי רכב החלל יסיים את משימתו בסוף שנת 2022, בשל האבק שהצטבר על הפאנלים, מה שלא יותיר לו מספיק אנרגיה להמשך הפעילות.
ב-21 בדצמבר2022, לאחר שישה ימים של נתק בתקשורת, הודיעה נאס"א על סיום פעילותה של הנחתת.
In My Bed (בעברית: במיטה שלי) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום הבכורה שלה, Frank.
השיר יצא לאור ב-5 באפריל 2004, ביחד עם "You Sent Me Flying", כסינגל השלישי מתוך האלבום.
שני השירים כאחד הצליחו להיכנס למצעד הסינגלים הבריטי בלבד, והגיעו בשיאם אל המקום ה-60.
את השיר כתבו איימי ויינהאוס וסאלאם רמי, והוא הופק על ידי רמי גם כן.
עטיפת הסינגל היוותה גם כעטיפת הסינגל של "You Sent Me Flying", שיצא בסמוך לשיר הזה, ובה ניתן לראות את ויינהאוס כשהיא יושבת על מדרכה, ואת שני שמות השירים בצד.
בריאיון עם ויינהאוס בשנת 2004, היא אמרה כי כתבה את השיר בעקבות יחסי מין שקיימה עם בן זוגה לשעבר.
היא אמרה כי המסר שרצתה להעביר בשיר הוא ש"אפילו אם אתה מכיר אותי מבחינה פיזית ויודע מה אני אוהבת, זה לא אומר שתתקבל במיטתי בכל פעם שאתה חושב שאתה יכול לבוא".
ויינהאוס הוסיפה כי "תמיד רצתה לכתוב על הסיטואציה של יחסי מין עם אקס ועל הסתירות המעורבות בזה".
הווידאו קליפ הנלווה שיצא לשיר היה בבימויו של פול גור, והוא מתחיל כאשר ניתן לראות את ויינהאוס כשהיא בבית מלון אומרת לילה טוב לגבר צעיר, ככל הנראה החבר שלה, ומיד לאחר מכן הולכת לחדרה.
כשהשניים נפרדים הולכת ויינהאוס במסדרון של בית המלון, ומתחילה לשיר את השיר.
בסמוך לכך היא הולכת אל תוך אולם הנשפים של המלון לפרק זמן קצר.
כשהיא עוזבת את אולם הנשפים, היא עולה לחדרה עם תיק גיטרה, ובפתאומיות מגיח המאהב שלה מפינת החדר.
לבסוף, ויינהאוס מכסה את עדשת המצלמה והשניים מתחילים להתנשק אחד עם השני.
הקליפ זכה להצלחה נאה, ונכון לדצמבר 2017, מונה הצפיות שלו עומד על כ-36 מיליון צפיות.
Impressionen unter Wasser (רשמים מתחת למים) הוא סרט תיעודי משנת 2002, בבימויה של לני ריפנשטאהל.
הסרט הוקרן בבכורתו בברלין 48 שנים אחרי Tiefland.
Impressionen unter Wasser הוא התוצאה של 30 שנה של צילומים מתחת למים.
ב-1983 היא תיארה את מטרתה ביצירת הסרט: "סרטי 'מתחת למים' הם או מדעיים, כסרטיו של ז'אק קוסטו, או סנסציוניים, כמו סרטי הכרישים ההוליוודיים.
אך אין בנמצא סרטים כמו זה שאנו מתכננים."
מקטעים מהצילומים הימיים הרבים שלה הוצגו לציבור לראשונה בשנת 1993 בסרט התיעודי Die Macht der Bilder: Leni Riefenstahl (כוחן של התמונות: לני ריפנשטאהל), אשר יוצריו עקבו אחרי מסע הצילומים שערכה באותה התקופה.
Impressionen unter Wasser הוקרן בבכורתו ב-Delphi am Zoo, בברלין, ב-14 באוגוסט 2002, שבוע לפני חגיגות המאה להולדתה של ריפנשטאהל.
הסרט שודר למחרת בערוץ הצרפתי/גרמני Arte, יחד עם ריאיון עם ריפנשטאהל ושידור של הגרסה המקורית לסרטה משנת 1932, Das Blaue Licht.
הסרט גם נבחר להקרנה בפסטיבל הסרטים העצמאיים של מאווי ב-2003, ובפסטיבל הסרטים הבינלאומי של אופורטו (פנטספורטו) ב-2004. הסרט יצא ב-DVD באפריל 2003.
הסרט צולם בעיקר סביב פפואה גינאה החדשה, ובמהותו הוא אוסף של צילומים שצולמו בניהולה של ריפנשטאהל בין 1970 ו-2000. מקומות נוספים שמצולמים בסרט כוללים את המלדיביים, סיישל, קניה, טנזניה, אינדונזיה, הים האדום, איי קוקוס (באוקיינוס השקט) והים הקריבי (קובה).
ריפנשטאהל דחתה את הטענה שמדובר ב"קאמבק": "תמיד הייתי פעילה, וגם אמשיך להיות.
הסרט שלי מציג את היופי של העולם התת-ימי.
אני מקווה שהוא ייגע במצפון של הצופה, מכיוון שהוא ממחיש בדיוק מה העולם יאבד כאשר שום דבר לא נעשה כדי לעצור את ההרס של האוקיינוסים שלנו.
אמרתי פעם שאני מאוד מוקסמת מן היפה ומן החי.
אני מחפשת הרמוניה, ומתחת למים, אני בסופו של דבר מצאתי אותה."
ריפנשטאהל גם תרמה הקדמה לסרט, שבה היא דנה בעבודתה ובמסעות הימיים שלה.
הסרט משך תגובות מעורבות מצד המבקרים.
בעיתון Tagesspiegel Daily התייחסו לדימויים בצבעי הממתקים שיצרה ריפנשטאהל ולשיערה הבלונדיני השופע: "כאילו זה צויר על ידי אמן פופ על LSD".
מגזין Time Out הביע עמדה נייטרלית, וכן מעט בלבול בשל היעדר קריינות בסרט.
הביקורת על המוזיקה שהולחנה על ידי מורודר-ווקר הייתה שלילית.
מבקרים אחרים השוו את הסרט לסרטה המפורסם של ריפנשטאהל משנת 1938, "אולימפיה", משום שהוא משקף את המרדף האולטימטיבי שלה אחר היופי.
בספר 501 Directors, ארנסט מאתיס, הסופר וחוקר הקולנוע, כינה את הסרט "דוגמה אחרונה לגאונות היצירתית שלה."
Impressive Instant הוא סינגל שיווקי שהוקלט על ידי הזמרת-יוצרת האמריקאית מדונה, מתוך אלבומה השמיני, Music.
השיר יצא לאור ב-18 בספטמבר 2001, כסינגל השיווקי הראשון והיחיד מתוך האלבום, על ידי חברות התקליטים האחים וורנר ומאבריק רקורדס.
במקור, תוכנן השיר לצאת כסינגל הרביעי מתוך האלבום, אך לאחר החלטה של מדונה ביחד עם מנהליה, יצא השיר כסינגל שיווקי מתוך האלבום.
כמו כן, נכתב והופק השיר על ידי מדונה עצמה, ביחד עם מירווה אחמדזאי.
רמיקס של השיר, אותו עשה פיטר ראוהופר הוא זו שהצליח להיכנס למצעד שירי הדאנס קלאב ואף לכבוש שם את הפסגה.
In My Blood (בעברית: בתוך הדם שלי) הוא סינגל שהוקלט על ידי הזמר-יוצר הקנדי שון מנדס, מתוך אלבום האולפן השלישי שלו, Shawn Mendes.
השיר יצא לאור ב-22 במרץ 2018, כסינגל הראשון מתוך האלבום.
עם יציאתו, נכנס השיר אל המקום ה-11 במצעד הבילבורד הוט 100.
הפעם הראשונה בה שון מנדס הופיע עם השיר הייתה ב-28 במרץ 2018, במהלך תוכנית הטלוויזיה "The Late Late Show with James Corden".
לאחר מכן, ב-12 באפריל באותה השנה, הופיע עם השיר במהלך טקס פרסי אקו.
In My Defense (בעברית: להגנתי) הוא אלבום האולפן השני של הזמרת-יוצרת האוסטרלית איגי אזליה.
האלבום יצא לאור ב-19 ביולי 2019, על ידי חברות התקליטים באד דרימס רקורדס ואמפייר דיסטריביושן.
בתחילת שנת 2016, הוציאה אזילה את הסינגל "Team", כסינגל מוביל מאלבום האולפן השני שלה Digital Digitalortion.
לאחר מכן הוציאה את הסינגלים "Mo Bounce" ,"Switch", "Savior", שהיו אמורים להופיע כמו באלבום, אך לבסוף אזילה הודיעה שהאלבום נגנז לחלוטין.
באוגוסט 2018 הודיעה אזליה ברשת החברתית טוויטר שהחלה להקליט את אלבומה השני בטוויטר.
בחודש פברואר 2019, אזליה הכריזה שתוציא סינגל חדש שנקרא "Sally Walker", ב-15 במרץ 2019, יצא הסינגל.
ב-3 במאי, יצא הסינגל השני שנקרא "Started".
מדינהתאריך יציאהפורמטחברת תקליטיםמקורעולם19 ביולי 2019סטרימינג • הורדה דיגיטליתבד דרימס29 ביולי 2019תקליטור26 באוגוסט 2019תקליט • קלטת שמע
In Case You're in Love (בעברית: למקרה שאתה מאוהב) הוא אלבום האולפן השלישי של הצמד סוני ושר.
האלבום יצא לאור במרץ 1967, על ידי חברות התקליטים אטלנטיק רקורדס ואטקו רקורדס.
עם יציאתו נכנס השיר אל המקום ה-45 במצעד הבילבורד 200.
Imperfections (בעברית: פגמים) הוא סינגל שהוקלט על ידי הזמרת-יוצרת הקנדית סלין דיון, מתוך אלבומה ה-11 בשפה האנגלית, Courage.
השיר נכתב על ידי ארי לף, מייקל פולק, דאלאס קוהלקה וניקולס פרלוף-גיילס והופק על ידי דאלאס קוהלקה.
ביוני 2019, הופיעה דיון עם השיר "Flying on My Own", אשר הסתמן להיות הסינגל הראשון מתוך האלבום.
בהמשך, נודע כי אותו השיר יתפקד כסינגל שיווקי, ושיר זה יתפקד כסינגל הראשון מתוך האלבום.
בנוסף לכך, עתיד השיר להישלח לרדיו השירים העכשוויים למבוגרים של ארצות הברית ב-30 בספטמבר 2019.
הווידאו קליפ המלא שיצא עבור השיר פורסם בשידור חי ב-26 בספטמבר 2019, כמה ימים לאחר שיצא כסינגל מתוך האלבום.
הקליפ צולם בשחור-לבן ולאורכו ניתן לראות את דיון, כשהיא לובשת שמלה בצבע שחור, תוך שהיא נמצאת בחדר חשוך.
ביממה הראשונה של הקליפ ביוטיוב, עמד מונה הצפיות שלו על קרוב ל-800 אלף צפיות.
מדינהתאריך יציאהפורמטחברת תקליטיםמקורעולם18 בספטמבר 2019הזרמת מוזיקה • הורדה דיגיטליתקולומביהארצות הברית30 בספטמבר 2019רדיו שירים עכשוויים למבוגריםאיטליה4 באוקטובר 2019רדיו להיטים עכשוויים
Impossible Princess (בעברית: נסיכה בלתי אפשרית; היה קרוי למשך תקופה זמנית באירופה Kylie Minogue) הוא אלבומה השישי של הזמרת-יוצרת האוסטרלית, קיילי מינוג.
האלבום יצא לראשונה ביפן על ידי BMG ב-22 באוקטובר 1997 וגם בפולין וברוסיה.
בהמשך יצא האלבום גם במדינות אחרות בעולם עד שבסופו של דבר יצא בכל העולם ב-18 בנובמבר 2008 להורדה דיגיטלית.
בעוד ביפן יצא על ידי BMG, בשאר העולם הוא יצא על ידי מאשרום רקורדס ודיקונסטרקשן רקורדס.
באלבום זה קיילי מינוג החליטה לקחת שליטה יותר מבכל אלבום אחר שלה.
היא הייתה שותפה בכתיבת כל השירים בו (וכתבה שניים מתוכם לבדה) והייתה שותפה להפקה המוזיקלית ולהלחנה של חלק מהשירים בו.
בנוסף למינוג עצמה, את האלבום הפיקו גם דייב בול, ג'יימס דין ברדפילד, ג'יי בורנט, רוב דוגן, דייב ארינגה, אינגו ואוק, האחים רית'ם, ג'יי בורנט, רוב דוגן, דייב ארינגה, אינגו ואוק.
מבחינה מוזיקלית, האלבום הוא סטייה מהסגנונות מוזיקה הקודמים של מינוג, בתקופה זו מינוג הושפעה ממהפכת הטכנו והבריט-פופ שהתרחשה באמצע שנות ה-90.
האלבום נחשב כאלבום ניסיוני והוא מכיל סאונד קודר יותר מאלבומיה הקודמים ומאופיין במוזיקת טכנו, מוזיקה ניסיונית, טריפ הופ, מוזיקת תופים ומוזיקת בס אלקטרו והיפ-הופ.
בנוסף לכך, האלבום מושפע גם מאלמנטים תרבותיים כאשר מכיל אלמנטים של מוזיקה ים תיכונית וקלטית.
מבחינה לירית, האלבום מתמקד בגילוי העצמי של מינוג לאחר סדרת טיולים שעשתה באסיה, אמריקה ואוסטרליה כאשר העמיקה את חופש הביטוי, מערכות היחסים והרגשות שלה.
האלבום זכה לשבחים רבים מהמבקרים באזורים רבים בעולם כמו בריטניה, אמריקה ואוסטרליה שהדגישו את היצירתיות והשינוי המוזיקלי לטובה של מינוג.
האלבום הגיע לעשרת המובילים בסקוטלנד, אוסטרליה ובריטניה ואף הגיע למעמד פלטינה באוסטרליה בפעם הראשונה מזה שש שנים.
באירופה, האלבום לא זכה להצלחה כלל כאשר לא נכנס לאף מדינה של מצעד אירופאי מלבד בריטניה וסקוטלנד.
מהאלבום יצאו חמישה סינגלים: "Some Kind of Bliss", "", "" ו-"Cowboy Style" אשר יצאו כסינגלים רגילים מהאלבום וזכו להצלחה בינונית והשיר "Too Far" שיצא כסיגנל שיווקי.
על מנת לקדם את האלבום יצאה מינוג לסיבוב ההופעות "Intimate and Live" באירופה ואוסטרליה אשר זכה להצלחה מסחרית ולביקורות חיוביות.
עם השנים האלבום הפך לאלבום האהוב על המבקרים של מינוג וזכה לדירוגים גבוהים ברשימות של מגזינים אך למרות זאת מינוג הצהירה כי לא תוציא יותר אלבומים בסגנון.
United We Stand הפוסטר הרשמי של האירוע בכיכובם של מגוון מתאבקיםממגוון ארגונים מידע ארגון Impact Wrestling תאריך 4 באפריל 2019 עיר ראוויי, ניו ג'רזי אולם ראוויי ריקריישן סנטר סדרת אירועי שלם וצפה של Impact WrestlingImpact WrestlingHomecomingUnited We StandImpact WrestlingRebellion
United We Stand היה אחד מאירועי השלם וצפה של ארגון ההיאבקות האמריקאי, Impact Wrestling.
האירוע נערך ב-4 באפריל 2019, בראוויי ריקריישן סנטר שבראוויי, ניו ג'רזי.
בקרב המרכזי, הלוצ'ה ברוס (פיניקס ופנטגון ג'וניור) ניצחו את רוב ואן דאם וסאבו.
גם אליפות הנוקאאוטס של אימפקט וגם אליפות ה-X דיוויז'ן של אימפקט הוגנו באירוע, כשאלופת הנוקאאוטס ניצחה את ג'ורדיין גרייס, קייטי פורבס ורוסמארי בקרב מרובע ושמרה על תוארה, בעוד שריץ' סוואן ניצח את פלאמיטה מהארגון AAA ושמר על תוארו.
עוד ברשימת הקרבות, ג'וני אימפקט ניצח בקרב אולטימייט X על הזכות להתמודד על אליפות ה-X דיוויז'ן של אימפקט בעתיד, וטסה בלנצ'רד ניצחה את ג'ואי ריאן בקרב בין מגדרי.
ב-22 בפברואר 2019, הארגון Impact Wrestling הודיע על תאריך לאירוע ה-United We Stand.
כבר באותו הערב, שלושה קרבות הוכרזו לאירוע.
In Case We Die (בעברית: "במקרה שאנחנו נמות") הוא המיקסטייפ הראשון של הזמרת-יוצרת האמריקאית טינאשה.
המיקסטייפ יצא לאור ב-1 בפברואר 2012 בהוצאת עצמית.
המיקסטייפ זכה לביקורות חיוביות ממבקרי המוזיקה שציינו לשבח את השירים שנכללו בו, את הפקתם ואת כתיבתם, וחלקם כינו אותו כ-"מבריק".
מבקרי מוזיקה אחרים השוו את המיקסטייפ ואת השירים שבו לשירים של קניה וסט, קאסי ונטורה וריהאנה.
מדינהתאריך יציאהפורמטחברת תקליטיםעולם1 בפברואר 2012הורדה דיגיטליתהוצאה עצמית
In My Head (בעברית: בראש שלי) הוא שיר שהקליטה הזמרת-יוצרת האמריקאית אריאנה גרנדה, ומופיע באלבום האולפן החמישי שלה, Thank U, Next.
השיר הגיע למקום הראשון במצעד השירים של שוודיה.
השיר בשונה משאר השירים באלבום, נכתב על ידי פופ וונסל, אריאנה גרנדה, נייתן "האפי" פרז, בריטני "צ'י" קוני, דניסיה אנדרוז, לינדל דיון נלסון ג'וניור וג'מאל רוברטס והופק על ידי פופ וונסל, נייתן "האפי" פרז, נובה וואב.
השיר הוא שיר בסגנון הטראפ המשלב בתוכו את סגנון ה-R&B.
קליפ המילים של השיר צבר למעלה מ-3.5 מיליון צפיות.
בין היתר, הצליח השיר לצבור למעלה מ-110 מיליון השמעות ברשת הזרמת המדיה ספוטיפיי.
In My Feelings הוא סינגל שהוקלט על ידי המוזיקאי הקנדי דרייק.
השיר יצא לאור ב-10 ביולי 2018, על ידי חברות התקליטים ריפבליק ויאנג מאני וקאש מאני רקורדס, כסינגל החמישי מתוך האלבום Scorpion.
השיר מכיל קולות רקע בביצוע להקת הבנות סיטי גירלס, שלא קיבלה קרדיט בגרסה הרשמית של השיר.
עם צאתו כסינגל, הגיע השיר למקום הראשון במצעד הבילבורד הוט 100, תוך ששהה שם כעשרה שבועות רצופים.
השיר נכתב על ידי דרייק, איברה אייק, 40, יאנג מיאמי, ג'יי טי, טריגאמאן, באגס קאן קאן, מנגוליה שורטי, ליל ויין, רקס זאמור, ג'ים ג'ונסין, סטטיק מייג'ור, דיזל וטראפ-מאני-בני, והופק על ידי טראפ-מאני-בני, בקנמילד ו-40. השיר הוא בסגנון הבאונס.
עם יציאתו, דיווחו כמה גופי תקשורת כי מילות השיר והשם "קיקי" המוזכר בו מכוונים אל בת זוגו הראשונה של דרייק, קשיה שנטה .
עוד דווח כי "KB" המוזכרת בשיר היא קיאנה ברבר, תושבת אוקלנד.
דרייק מתייחס בשיר גם לג'ניפר לופז ("ג'ני"), איתה קיים מערכת יחסים קצרה בשנת 2016.
השיר מכיל סמפול של השירים "Gun Gun" של מנגוליה שורטי ו-"Lolipop" של ליל ויין.
כמו כן, השיר מסתיים בקטע מתוך סדרת הטלוויזיה "אטלנטה".
הווידאו קליפ הנלווה שצולם עבור השיר בוים על ידי קרנה אוונס והועלה לערוץ היוטיוב הרשמי של דרייק ב-2 באוגוסט 2018 בשידור חי.
בסוף הקליפ מוצג מונטאג' של ידוענים ואושייות רשת המבצעים את אתגר הריקוד של השיר, הכוללים בין היתר את ויל סמית', דואה ליפה, ג'יי-הופ מלהקת BTS.
נכון ליוני 2020, מונה הצפיות של הקליפ עומד על כ-225 מיליון צפיות.
השיר העניק השראה לאתגר ריקוד אינטרנטי המכונה "אתגר הקיקי", שהפך לתופעת אינטרנט.
האתגר הוא לצאת מחוץ לרכב ולרקוד מולו.
האתגר התחיל בארצות הברית והתפשט לימים לאזורים אחרים בעולם, כאשר במדינות מסוימות הוא גרם למחלוקת ודאגה ציבורית.
האתגר היה פופולרי בעיקר ברשת החברתית אינסטגרם.
השיר הופיע בבכורה במקום השישי במצעד הבילבורד הוט 100, תוך שהיה אחד משבעת השירים של דרייק שהופיעו במצעד באותו השבוע.
בשבוע שלאחר מכן, הצליח השיר להגיע למקום הראשון במצעד, הודות לפופולריות הגוברת של אתגר הריקוד של השיר.
השיר שהה במקום הראשון כ-10 שבועות רצופים.
אזורתוארמכירותאוסטרליה (ARIA)פלטינה x3210,000בלגיה (BEA)פלטינה40,000ברזיל (Pro-Música Brasil)פלטינה40,000קנדה (Music Canada)פלטינה x5400,000דנמרק (IFPI Denmark)פלטינה90,000צרפת (SNEP)פלטינה200,000איטליה (FIMI)פלטינה x2100,000מקסיקו (AMPROFON)פלטינה60,000ניו זילנד (RMNZ)פלטינה30,000ספרד (PROMUSICAE)זהב20,000שוודיה (GLF)פלטינה8,000,000ארצות הברית (RIAA)פלטינה x88,000,000בריטניה (BPI)פלטינה600,000 מכירות + הזרמת מדיה בלבד
In Isolation (בעברית: בבידוד) הוא המיני-אלבום השני של הזמרת-יוצרת האמריקאית אל קינג.
המיני-אלבום יצא לאור ב-10 ביולי 2020, על ידי חברת התקליטים RCA רקורדס.
את המיני-אלבום הוציאה קינג שנתיים לאחר צאת אלבום האולפן שלה, Shake the Spirit.
עבור השיר "The Let Go" שפותח את המיני-אלבום, צולם וידאו קליפ מלא שיצא בסמוך לצאת המיני-אלבום עצמו.
במהלך שנת 2018 הוציאה קינג את Shake the Spirit, אך לאחר מכן חדלה מלהוציא אלבומים.
בהמשך, בעקבות מגפת הקורונה שהתקיימה בשנת 2019 ובשנת 2020, הקליטה קינג בזמן הבידוד את המיני-אלבום הזה, תוך שהשם שלו In Isolation (בעברית: "בבידוד"), נגזר מהבידוד בו הייתה באותה התקופה.
השירים במיני-אלבום נכתבו על ידי ג'סיקה מארוס, מדי דיאז ניק לונג ורובופופ והוא עצמו הופק על ידי רובופופ גם כן.
In Case You Didn't Know הוא אלבום האולפן השני של הזמר הבריטי אולי מארס.
האלבום יצא לאור ב-25 בנובמבר 2011 דרך חברת התקליטים אפיק רקורדס.
להוצאת האלבום קדמו הסינגלים "Heart Skips a Beat" ו-"Dance with Me Tonight", שהגיעו שניהם לפסגת מצעד הסינגלים הבריטי.
האלבום הגיע לפסגת מצעד האלבומים הבריטי, לאחר שמכר מעל ל-148 אלף עותקים בשבוע הראשון להוצאתו, והיה לאלבום הראשון של מארס שהגיע להישג זה במצעד.
עד לנובמבר 2018 מכר האלבום מעל ל-1.12 מיליון עותקים בבריטניה, שם הגיע לתואר פלטינה משולשת.
Imploding the Mirage הוא אלבום האולפן השישי של להקת הרוק האמריקאית הקילרס.
האלבום יצא לאור ב-21 באוגוסט 2020 דרך חברות התקליטים איילנד רקורדס ו-EMI.
הלהקה תכננה לצאת לסיבוב הופעות לקידום האלבום, אך סיבוב ההופעות נדחה עקב מגפת הקורונה.
מדינהתוארמכירות הממלכה המאוחדת (BPI) כסף 60,000
Impossible הוא סינגל שהוקלט על ידי הראפר האמריקאי קניה וסט, בשיתוף הראפר האמריקאי טוויסטה, הזמרת האמריקאית קישה קול והזמר האמריקאי BJ , מתוך פסקול הסרט משימה בלתי אפשרית 3. השיר יצא לאור ב-5 במאי 2006, כשיר הנושא של הסרט, על ידי חברות התקליטים רוק-א-פלה רקורדס ודאף ג'אם.
יחד עם שאר שירי הפסקול Mission: Impossible III של הסרט משימה בלתי אפשרית 3, השיר הוקלט במרץ 2006 במהלך שמונה ימים ב-"Sony Scoring Stage" שבקולבר סיטי , קליפורניה והופק על ידי המפיק המוזיקלי של הסרט מייקל ג'אקינו.
כוכב סדרת הסרטים טום קרוז העיד על שמחתו בשל תרומתו של וסט לפסקול, ותיאר את עצמו כ"מעריץ" של יצירותיו של וסט.
השיר מכיל בתוכו דגימה מתוך השיר "It's Impossible" של להקת הפאנק New Birth .
השיר הוצב ברשימה "" (20 שירים נוראים שנעשו על ידי ראפרים גדולים) שפרסם מגזין קומפלקס בשנת 2013. ג'ונתן רינגן מרולינג סטון נתן לשיר דירוג של שניים מתוך חמישה כוכבים ואמר: "זה לא ממש עובד.
המילים לא מסבירים מה בדיוק אמור להיות כל כך בלתי אפשרי".
השיר צעד בסך הכל 16 שבועות במצעד שירי ה-R&B\היפ הופ ובשיאו הגיע למקום ה-54 ב-24 ביוני 2006, למעלה מחודש לאחר שיצא כסינגל.
במצעד השירים מתחת להוט 100, הגיע השיר בשיאו למקום ה-27.
In My Room הוא אלבום הבכורה של המוזיקאי האנגלי ג'ייקוב קולייר.
האלבום יצא לאור ב-1 ביולי 2016, על ידי חברות התקליטים ממברן אינטרנשיונל, מאסט האב ג'אז וקווסט רקורדס.
האלבום הוא אוסף של יצירות וגרסות כיסוי מקוריים, כולל גרסת כיסוי של "In My Room" של הביץ' בויז.
בפברואר 2017, שניים משירי האלבום זכו בפרסי גראמי: גרסת הכיסוי ל-"You and I" של סטיבי וונדר זכתה בקטגוריית "העיבוד, האינסטרומנטל או האקפלה הטובים ביותר" וגרסת הכיסוי ל-"Meet the Flintstones" (בשם "Flintstones"), שיר הנושא מסדרת הטלוויזיה משפחת קדמוני, זכתה בקטגוריית "העיבוד, האינסטרומנטל והקולות הטובים ביותר".
על אלבום זה, קולייר זכה בפרס Jazz FM ל"יוזמה הדיגיטלית של השנה".
האלבום הגיע בשיאו למקום הראשון במצעד אלבומי הג'אז העכשוויים של הבילבורד.
קולייר החל לעבוד על האלבום בסוף 2015, לאחר שהופיע עם להקת WDR Big Band בקונצרט בקלן, גרמניה.
הוא עיבד, הקליט והפיק את האלבום לגמרי לבדו, וניגן בכל כלי שנשמע באלבום.
כחלק מיצירת האלבום, הוא יצר כלי חדש בשם "הרמוניזר", סינתיסייזר המדגים את קולו של אמן בזמן אמת, כך שהאמן יוכל לשיר הרמוניות בשידור חי.
מתוך אחד עשר השירים באלבום הוא כתב שמונה.
האלבום נוצר בתקופה של שלושה חודשים בחדר המוזיקה בבית משפחתו בלונדון, אנגליה, ומכאן שם האלבום, In My Room.
עטיפת האלבום היא תמונה של חדר המוזיקה המשפחתי, עם כמה מהכלים המשמשים באלבום.
לאחר צאת האלבום, יצא קולייר לסיבוב הופעות עולמי, שכלל נגינה בפסטיבל הג'אז במונטרה בשנת 2016.
In Concert, Zürich, October 28, 1979 הוא אלבום הופעה משותף של האמנים צ'יק קוריאה וגארי ברטון, שהוקלט בציריך ב-28 באוקטובר 1979, זהו אלבום הג'אז המשותף השלישי של הצמד, וכולל גרסאות חיות לשירים שהופיעו באלבומיהם הקודמים Crystal Silence ו-Duet.
האלבום הוקלט בהופעה חיה, כפי שמרמז השם "In Concert" ("בקונצרט") באולם "Limmathaus" שבעיר ציריך, שווייץ.
האלבום יצא בשנת 1980 כתקליט כפול.
מהדורת האלבום המקורית מכילה 10 רצועות באורך כולל של 79:59 דקות.
שנים לאחר מכן יצא האלבום מחדש כתקליטור בודד ובתוך כך התקצר ל-8 רצועות באורך של 61:16.
בשנת 2009 יצאה ערכת 4 הדיסקים "Crystal Silence, The ECM Recordings 1972-79", המכילה את שלושת האלבומים המשותפים של ברטון וקוריאה: 'Crystal Silence' (1973), 'Duet (1979) והמהדורה המלאה של 'In Concert' (1980).
האלבום זכה בפרס גראמי לשנת 1982 על אלבום הג'אז הטוב ביותר.
"Impossible" (בעברית: "בלתי אפשרי") הוא סינגל של הזמרת הברבדית שונטל, המשמש כסינגל המוביל מתוך אלבום האולפן השני שלה, No Gravity.
השיר נכתב על ידי ארנת'ור בירגיסון ואינה רולדסן, והופק על ידי ארנת'ור בירגיסון.
הוא יצא, על ידי חברות התקליטים SRC רקורדס ומוטאון, ב-9 בפברואר 2010.
מייקל מנחם, מבילבורד, אהב את השיר.
הוא אמר ש-"שונטל זורחת על 'Impossible', נותנת את אחת הביצועים הווקאליים הנשיים הבולטים של השנה ומזכירה את החריפות והדיוק הטכני של 'Irreplaceable' של ביונסה.
הלידה הפגיעה של בת ה-24 דורשת תשומת לב ...
משחררת את הכאב של לב שבור ...
פינוק לכולם חוץ מהאנשים בגרינפיס, שאולי לא יאשרו שיר שדורש לפחות שני סוגים של קלינקס בכל פעם שאתה מנגן אותו." האתר הפיננסי MarketWatch מיתג את השיר כ-"בלדה מלאת תשוקה", ואת השירה של שונטל כ-"נשמה".
כרמן קסטרו, מ-The Canadian Press, אמרה ש-"שונטל קולט את התווים הנכונים ב-'Impossible', הרצועה הבולטת היחידה של האלבום".
מבקר מ-Entertainment Focus אמר כי "'Impossible' מציג שירה חזקה ללא ספק של האישה בת ה-24 ...
זה בקלות מתחרה לשיר הפרידה של 2010 ושונטל שרה בתשוקה כזו שאי אפשר שלא לעצור את הדמעות.
דברים עומדים להתהפך עבור שונטל.
'Impossible' הוא ההוצאה החזק ביותר שהיה לנו מהזמרת הצעירה עד כה וזה סימן לדברים גדולים יותר שיבואו." ביל לאמב, מ-about.com, אמר כי: "שונטל מספקת בלדת R&B חזקה ואמוציונלית.
צליל הנשמה החלק הזה מספק מקביל רב ערך למוזיקת הדאנס האופטימפו והדומיננטי ברדיו הפופ הנוכחי."
הווידאו קליפ, שבויים על ידי טאג' סטנסברי, יצא ב-1 באפריל 2010. נכון לינואר 2022, הווידאו קליפ נצפה למעלה מ-203 מיליון פעמים.
שונטל ביצעה את השיר בפרסי NewNowNext ששודר בערוץ הכבלים הדיגיטלי, לוגו.
האירוע סימן את הופעתה החיה הראשונה של שונטל בטלוויזיה.
מדינהתוארמכירותדנמרק (IFPI Danmark)זהב15,000הממלכה המאוחדת (BPI)זהב400,000ארצות הברית (RIAA)פלטינה1,000,000
אזורתאריךפורמטחברת תקליטים קנדה 9 בפברואר 2010 הורדה דיגיטליתSRC רקורדס, מוטאון דנמרק אירלנד ארצות הברית בלגיה 15 בפברואר 2010 הולנד נורווגיה שוודיה שווייץ הממלכה המאוחדת 9 בספטמבר 2010 איילנד
ג'יימס ארתור, הזוכה בעונה התשיעית של האקס פקטור, הוציא גרסת כיסוי של השיר ב-9 בדצמבר 2012, מיד לאחר הזכייה בתוכנית.
חלק ממכירות גרסת הכיסוי נתרמו לעמותה Together for Short Lives.
רוברט קופסיף, מ-דיגיטל ספיי, נתן לשיר ביקורת חיובית: "כמובן, קבלת החלטה כזו על סמך סינגל הניצחון שלו - גרסת כיסוי ללהיט 'Impossible' של שונטל משנת 2010 - הוא תרגיל חסר תוחלת.
הרצועה, שפעם הושבתה על הסף עבור הפיינליסטית לשעבר שר לויד, איבד את החוצפה שלו ב-R&B ועובד מחדש לבלדה סוחפת, שנשמר רק על ידי הקול הרועד והאמיץ של ארתור.
למזלו, בשלב הזה זה הדבר היחיד שחשוב".
הוא העניק לשיר שלושה מתוך חמישה כוכבים.
השיר היה מועמד בקטגוריית סינגל בריטי בטקס פרסי המוזיקה הבריטית, אך הפסיד ל-"Skyfall" של אדל.
מדינהתוארמכירותאוסטרליה (ARIA)5× פלטינה350,000אוסטריה (IFPI Austria)זהב15,000בלגיה (BEA)פלטינה30,000ברזיל (Pro-Música Brasil)3× פלטינה180,000קנדה (Music Canada)פלטינה80,000דנמרק (IFPI Danmark)פלטינה90,000צרפת (SNEP)זהב75,000גרמניה (BVMI)3× זהב450,000איטליה (FIMI)פלטינה50,000ניו זילנד (RMNZ)3× פלטינה45,000פורטוגל (AFP)פלטינה20,000ספרד (PROMUSICAE)זהב20,000שוודיה (GLF)פלטינה40,000שווייץ (IFPI Switzerland)2× פלטינה60,000הממלכה המאוחדת (BPI)3× פלטינה1,800,000סטרימינגספרד (PROMUSICAE)זהב4,000,000
אזור תאריך פורמט חברת תקליטים הממלכה המאוחדת 9 בדצמבר 2012 הורדה דיגיטלית סייקו מיוזיק, סוני מיוזיק אנטרטיינמנט 12 בדצמבר 2012 תקליטור גרמניה 24 במאי 2013
"" (בעברית: "בעוד 100 שנים...") הוא הסינגל ה-11 של הצמד הגרמני מודרן טוקינג, שיצא כחלק מאלבום האולפן השישי שלו, In the Garden of Venus.
השיר יצא לאור ב-9 בנובמבר 1987 על ידי חברות התקליטים אריולה רקורדס וברטלסמן מיוזיק גרופ כסינגל המוביל מתוך האלבום.
"" הגיע למקום הרביעי בספרד.
"" הוא השיר האחרון שהוציא הצמד עד שנת 1998, בו חזר עם החידוש ללהיט "You're My Heart, You're My Soul '98".
אזורתאריך יציאהפורמטחברת תקליטיםמקורעולם11 בנובמבר 1986תקליט 7 אינץ' • תקליט 12 אינץ'אריולה • BMG
Impossible Remixes הוא אלבום הרמיקס הרביעי של הזמרת והפזמונאית האוסטרלית קיילי מינוג.
הוא יצא לאור ב-8 ביולי 1998 על ידי חברת התקליטים מאשרום רקורדס.
האלבום יצא לפועל והוקלט בזמן סיבוב ההופעות "Intimate and Live" (1998) ומכיל רמיקסים מאלבום האולפן השישי שלה, Impossible Princess (1997).
את העטיפה של האלבום צילם הצלם הבריטי סיימון אמט; מינוג שיבחה באופן אישי את אמט על כך שהצליח לבטא את תחושותיה בעטיפה.
"Imposible Amor" (בעברית: "אהבה אסורה") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמר-יוצר הקולומביאני מאלומה, מתוך אלבום האולפן השני שלה, Nattividad.
השיר יצא לאור ב-22 בספטמבר 2021, על ידי חברות התקליטים סוני מיוזיק לטין ופינה רקורדס, כסינגל השביעי מתוך האלבום.
השיר הגיע למקום ה-93 בארגנטינה הוט 100, וה-34 במצעד השירים הלטיניים.
השיר נכתב על ידי רומנס, רפאל פינה, אלנה רוז, מאלומה ונאטי נטשה והופק על ידי רומנס ואדג'.
השיר יצא כסינגל השביעי מתוך Nattividad, יומיים לאחר יציאתו הרשמית של האלבום עצמו במטרה לעזור בקידום המסחרי שלו ברחבי העולם.
כמו כן, נחשב "Imposible Amor" לשיתוף הפעולה הראשון בין נטשה למאלומה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-28 מיליון השמעות.
הווידאו קליפ הרשמי של השיר הועלה לערוץ היוטיוב של נאטי נטשה ב-24 בספטמבר 2021, בשידור חי.
הקליפ מציג את נטשה כשהיא נמצאת במספר מקומות שונים; בריכת שחייה, הבית שלה ומקומות נוספים.
במהלך הקליפ, היא מחליפה כמה תלבושות.
כמו כן, סצנות שונות בהן מופיע מאלומה צולמו בשחור-לבן.
נכון לאפריל 2022, מונה הצפיות של הקליפ עומד על למעלה מ-50 מיליון צפיות.
אזורתאריך יציאהפורמטחברת תקליטיםמקורכלל העולם22 בספטמבר 2021הזרמת מוזיקה • הורדה דיגיטליתסוני לטין • פינה
In Bed with My Doona הוא אלבום האולפן השני של הקומיקאי/מוזיקאי האוסטרלי The Bedroom Philosopher והוא התייחסות לסרט "במיטה עם מדונה" (1991), שהיה ידוע במדינות מסוימות בתור, In Bed with Madonna.
הוא יצא לאור בהוצאת חברת התקליטים נאן אנד פופ בשנת 2005 .
הפצתו ברחבי העולם זכתה להצלחה כאשר הסינגל המוביל מתוכו, "I'm So Postmodern", דורג ב-Triple J Hottest 100. סינגלי המשך כללו את "Folkstar" ו-"Golden Gaytime".
100 העותקים הראשונים כוללים את רצועה 16, "Special Features", שהיא רצועה חיה שהוקלטה בערב הקומדיה Mic in Hand, Friend in Hand Hotel, שאירע בסידני, אוסטרליה בספטמבר 2004. 100 עותקים נוספים כללו 'ברקוד צבעוני' מיוחד אך ללא רצועה חיה, והופצו עבור סיבוב ההופעות האזורי במערב אוסטרליה.
ג'סטין הייזלווד – שירה, גיטרה
קן הייזלווד – הפקה, הקלטה, מיקסינג
הוא מיני-אלבום של להקת ההארדקור פאנק דד קנדיז והראשון מבין אלבומי הלהקה עם המתופף ד.ה.
האלבום הוא זעקה נגד דברים שנעו בין דת מאורגנת ונאו-נאצים, לחומרי ההדברה קפונה (Chlordecone) ואדישות הממשלה שהחמירו את ההשפעות של אסונות מחלת מינמטה.
הוא גם האלבום הראשון של דד קנדיז שיצא לאחר בחירתו של רונלד רייגן לנשיאות וכולל את האזכורים הראשונים של הלהקה לרייגן, שבגללו הם - וההארדקור פאנק כז'אנר - הפכו לידועים לשמצה.
במהלך 1980 ו-1981 סצנת הפאנק האמריקאית ראתה זרם של מיני-אלבומים בגודל 7 אינץ' מ-Dischord Records של וושינגטון די.
תקליטים קצרים ובעלי קצב גבוה אלה ארזו עד 10 שירים כל אחד ועזרו להגדיר את ז'אנר ההארדקור פאנק של שנות השמונים.
מתוך רצון לחלוק כבוד לצורה המהירה הזו של פאנק רוק (Punk rock), ולהציג את הכישרון של המתופף החדש שלהם ד.ה.
פליגרו, דד קנדיז הרכיבו חומר חדש והאיצו כמה שירים שנשמעו רק בדמואים שלהם משנת 1978 ובהופעות חיות מוקדמות.
שירים אלה הפכו לבסיס של בהתאם לסגנון המחוספס של ההארדקור של די.סי, קטעי טייפ המכריזים על מספר הטייק וכוללים קליקים על מקלות תיפוף וספירה לאחור רבים משירי האלבום.
דד קנדיז הקליטו בתחילה שמונה שירים באולפני Subterranean ב-19 ביוני 1981. כל הרצועות הוקלטו בהופעה חיה ללא אוברדאב לסליל של 1/2 אינץ' בן 8 רצועות והלהקה קבעה חלק מהעיבודים של השירים בין הטייקים.
הסשן צולם בווידאו על ידי ג'ו ריס מ-Target Video עם מייק פוקס, מהנדס הסשן, ששלח את המיקס הגס לפיד הווידאו.
כאשר הקבוצה לקחה את הרצועות למיקס, הם גילו שהסרט המגנטי ששימש להקלטה היה פגום - משטח התחמוצת של הקלטת החל להתקלף במהלך ההשמעה, ובכך הרס את ההקלטות.
לאחר מכן הקליטה הלהקה מחדש את כל שמונת השירים ב-22 באוגוסט ב-Mobius Music, והקלטות אלו שוחררו במיני-אלבום.
שנים לאחר מכן, טכניקות שחזור משופרות אפשרו לשחזר חמש רצועות מקלטות המאסטר מהסשנים של Subterranean המוקדמים יותר.
אלה, יחד עם מיקסי הווידאו הגסים של שלושת השירים הנותרים, מופיעים ב-DVD The Lost Tapes.
עטיפת האלבום מראה ישו מוזהב שנצלב על צלב של שטרות דולר, עם רקע של חומר מתכתי מבריק.
הלהקה הוציאה את האלבום ברחבי העולם בשנת 1981 בלייבל משלה אלטרנטיב טנטקלס, בשיתוף עם מספר חברות תקליטים עצמאיות אחרות בצפון אמריקה, אירופה, אוסטרליה וניו זילנד.
צד א' של גרסת הוויניל המקורית כלל רצועות 1–5, ורצועות 6–8 בצד ב'.
גרסת הקסטה המקורית כללה את כל 8 השירים בצד א' והשאירה את צד ב' נטול כל צליל בכוונה.
בצדה השני של הקלטת הודפס ההסבר: "הקלטה ביתית הורגת את רווחי תעשיית התקליטים!
השארנו את הצד הזה ריק כדי שתוכלו לעזור".
הופיע לראשונה בקומפקט דיסק בשנת 1985 כחומר בונוס שנוסף לאלבום Plastic Surgery Disasters של דד קנדיז משנת 1982.
ג'לו ביאפרה - שירה, עטיפת אלבום
איסט ביי ריי - גיטרה, קולות רקע בשיר "Moral Majority", מפיק מוזיקלי
קלאוס פלוריד - גיטרה בס, קולות רקע
נינוצ'קה (תרז סודר) - קולות רקע בשיר "Moral Majority"
אנט אולסן - קולות רקע בשיר "Moral Majority"
דרבון - קולות רקע בשיר "Moral Majority"
סיוהאן - קולות רקע בשיר "Moral Majority"
אנט אולסן - מהנדסת שנייה
וינסטון סמית' - עטיפת אלבום
In the Court of the Crimson King (בחצרו של מלך הארגמן) הוא אלבומה הראשון של להקת קינג קרימזון.
האלבום נחשב לאבן דרך חשובה בהתפתחות הרוק המתקדם.
באלבום חמש רצועות, אורך כל רצועה נע בין 6 ל-12 דקות.
האלבום יצא לראשונה בשנת 1969 ויצא מאז במהדורות שונות על גבי ויניל ותקליטור.
הפקת האלבום משופעת בצליל המלוטרון בנגינתו של איאן מקדונלד.
המלוטרון היה כלי נגינה חדש ולא שכיח באותה תקופה, והשימוש בו באלבום זה השפיע על אמנים רבים ובעיקר על הפקות רוק מתקדם וסימפוני.
21st Century Schizoid Man הוא השיר הפותח את האלבום.
המילים כנראה מתייחסות למלחמת וייטנאם.
שירתו של לייק בבתים של השיר נשמעת כעוברת דרך מכשיר קשר או מגה-פון.
השיר כולל קטע מעבר אלתורי בשם Mirrors.
לייק, שעזב את הלהקה לאחר הקלטת האלבום והצטרף ללהקה אמרסון, לייק ופאלמר, נהג לבצע את השיר בהופעותיהם.
השיר נמצא בארבעה מאלבומי ההופעה של הלהקה.
השיר סומפל בשירו של קניה וסט, "Power".
I Talk to the Wind הוא השיר השני באלבום.
השיר מתחיל מיד אחרי סוף השיר 21st Century Schizoid Man.
בניגוד מוחלט לקודמו, זהו שיר שליו עם לחן נעים ושקט, שכולו מלווה על ידי חליל.
המוזיקה נכתבה על ידי איאן מקדונלד והמילים נכתבו על ידי פיטר סינפילד.
השיר הוא משיריה המפורסמים ביותר בישראל של הלהקה, ובשנות ה-2000 הוא היה כלול ברשימת ההשמעה של גלגלצ.
השיר גם בוצע בהופעות של פריפ וגרג לייק ב-2010. לשיר קיימות מגוון גרסאות כיסוי, ביניהן גם ישראלית, בביצועו של האמן עוזי נבון ו"אנט".
Epitaph הוא השיר השלישי באלבום.
השיר מציג שימוש כבד במלוטרון, וכמו השיר הראשון באלבום, 21st Century Schizoid Man, למילות השיר יש תחושה מובהקת של דיסטופיה.
שם השיר שימש לשם אלבום הופעה של הלהקה שנקרא Epitaph.
אמרסון, לייק ופאלמר שילבו חלק מהשיר בביצוע החי של השיר Tarkus מהאלבום Tarkus.
ב-1976, יצא לאור השיר כסינגל כצד א' והצד השני של הסינגל הוא 21st Century Schizoid Man.
Moonchild הוא השיר הרביעי באלבום.
השיר מחולק לשני קטעים: The Dream ("החלום") ו-The Illusion ("האשליה").
The Dream הוא בלדה משופעת בצלילי מלוטרון שנמשכת כשתיים וחצי דקות.
לאחר מכן המוזיקה הופכת לאלתור אינסטרומנטלי של הלהקה בעל צורה חופשית (נקרא The Illusion) אשר נמשך עד סוף השיר.
השיר הוא יצירה משותפת של כל חברי הלהקה - סינפלד כתב את הטקסט והוא הולחן על ידי כל חברי הלהקה.
בגרסת רימאסטר של האלבום שיצאה בשנת 2009 בעריכתם של רוברט פריפ וסטיבן וילסון (מנהיג להקת פורקיופיין טרי), נחתכו מתוך השיר כשתיים וחצי דקות, בין היתר עם קטע שבו פריפ מנגן את השיר The Surrey with the Fringe on Top מתוך המחזמר Oklahoma!
המהדורה כוללת את העריכה המקורית בתור רצועת בונוס.
השיר יצא לאור כסינגל כשהוא מחולק על פני שני הצדדים של התקליטון.
השיר הגיע למקום ה-80 במגזין הבילבורד.
יחד עם Heartbeat, אלו שני השירים היחידים שנכללו במצעדים בארצות הברית.
בשיר שולט ריף הנשמע במלוטרון.
החלק הראשי של השיר מורכב מארבעה בתים המחולקים ביניהם באמצעות קטע אינסטרומנטלי בשם The Return of the Fire Witch ("שובה של מכשפת האש").
שיאו של השיר נשמע בדקה השמינית אולם אחריו מגיעה רפריזה זעירה בת שתי דקות בשם The Dance of the Puppets ("מחול הבובות").
השיר מסתיים בסוף פתאומי חסר משקל מוזיקלי.
לשיר הוקלטו גרסאות כיסוי רבות, בין היתר על ידי שניים מחברי הלהקה לשעבר איאן מקדונלד וג'ון ווטון לצד חבר ג'נסיס, סטיב האקט באלבום ההופעה של האקט.
עטיפת האלבום, מהידועות בתעשיית המוזיקה המערבית, עוצבה על ידי בארי גודבר, מתכנת מחשבים במקצועו שהיה ידיד של חבר הלהקה פיטר סינפילד.
סינפילד ביקש מגודבר שיצייר דיוקן עצמי שלו, והתוצאה הפכה לעטיפת האלבום.
גודבר נפטר בפברואר 1970 בגיל 24 מהתקף לב, זמן קצר אחרי יציאת האלבום.
זו הייתה עטיפת האלבום היחידה שצייר והיא נמצאת כיום בבעלותו של מנהיג הלהקה רוברט פריפ.
"פיטר הביא את הציור והלהקה אהבה אותו.
השבתי לא מזמן את המקור מהמשרדים המקוריים של EG כי הם החזיקו אותו במקום שבו נחשף לאור בהיר והיה סיכון שייהרס, אז לקחתי אותו משם בסופו של דבר.
בעטיפת האלבום החיצונית מופיע האיש הסכיזורפני (21st Century Schizoid Man) ובפנים נמצא מלך הארגמן (The Court of the Crimson King).
אם מכסים את החיוך, אפשר לראות בעיניים עצב מדהים.
אם מכסים את החיוך של מלך הארגמן שנמצא מבפנים לתקליט, כמו שפריפ אמר, ניתן לראות כי הוא עצוב, אך יש שמספקים פירוש שונה ודווקא חושבים שהוא תחת השפעת סמים.
טענה זו נובעת מהעיניים האדומות, שמעידות על שימוש בסמים, אך דבר זה יכול לנבוע גם מבכי.
זמן מה לאחר השלמת האלבום התברר כי ראשי ההקלטה במכשיר ההקלטה שבו השתמשו כדי ליצור את הקלטת המקור הסטריאופונית לא היו מיושרים כהלכה.
דבר זה גרם לאבדן של תדרים גבוהים והוסיף דיסטורשן לא-רצוי.
ניתן להבחין בכך בחלקים מסוימים של האלבום, בייחוד בשיר 21st Century Schizoid Man.
בהמשך לכך, בניסיון לתקן את הבעיות שהתעוררו, הוכן עותק מיוחד משופר של המאסטר הסטריאופוני לשם הפצתו הראשונה של האלבום באמריקה.
(הכנת עותק אנלוגי כרוכה לרוב בירידה באיכות).
המאסטרים הסטריאופוניים המקוריים אורכבו מיד לאחר עריכת המיקס המקורי ב-1969. כל המהדורות של האלבום שיצאו על גבי ויניל, תקליטור או קלטת בין השנים 1969 ו-2003 התבססו על אותו עותק דור-שני "משופר".
דבר זה גרם להיעדר שקיפות ולרחשי טייפ גבוהים במיוחד.
במהלך השנים יצאו תקליטורים בגרסאות רימאסטר שונות אשר ניסו לשפר את הצליל של המאסטר המקורי.
ב-2003 נתגלו מחדש בְּכספת אחסון המאסטרים המקוריים, שנחשבו עד אז כאבודים.
ב-2004 ראתה אור גרסה חדשה של האלבום על גבי תקליטור HDCD בחברת התקליטים של רוברט פריפ (Discipline Global Mobile).
גרסה זו מכילה צליל משופר בהרבה בהשוואה למהדורות תקליטור קודמות הודות לשימוש בטכנולוגיה מודרנית לתיקון בעיות בתדרים הגבוהים שנוצרו במהלך יצירת המיקס המקורי.
סטיבן וילסון, בשיתוף פעולה עם רוברט פריפ, ערך מיקס מחודש של סלילי המאסטר המקוריים בני 8 הערוצים ויצר גרסת סראונד בת 5.1 ערוצים אשר יצאה לאור ב-2009 בתור מהדורת לרגל 40 שנה לצאת האלבום.
איאן מקדונלד - קלידים, כלי נשיפה, מלוטרון, קולות
גרג לייק - שירה, גיטרה בס
מייקל ג'יילז - תופים, כלי הקשה, קולות
In Utero הוא אלבום האולפן השלישי והאחרון של להקת הגראנג' האמריקאית נירוונה.
הוא יצא לאור בספטמבר 1993. שם האלבום מתאר מונח נפוץ בביולוגיה וברפואה – אין אוטרו, שמשמעותו "טרם לידה", או באופן מילולי "בתוך הרחם".
לאחר הצלחתו המסחרית המסיבית והבלתי צפויה של אלבומה השני, Nevermind, שאפה נירוונה "לחזור לשורשים" וליצור אלבום בעל צליל קשוח יותר ונעים פחות לאוזן.
הזמר היוצר קורט קוביין הודה בחששו מאיבוד גרעין המעריצים הוותיק של הלהקה, שוחרי הפאנק והאינדי, לאחר הגעתה למעמד של להקת-על, והלהקה הזמינה את סטיב אלביני להפיק את האלבום.
קוביין כינה את תהליך הקלטת האלבום, שארכה כ-12–14 ימים, כהקלטה הקלה ביותר של הלהקה מאז ומעולם.
שלושה שירים מוקססו מחדש מאוחר יותר בידי סקוט ליט, מה שיצר סדק ביחסים בין אלביני והלהקה.
האלבום כלל התייחסויות רבות לנושאים רפואיים, נטייה שהחלה כבר בשיר "Drain You" מן האלבום הקודם ובאיורים ובקולאז'ים שיצר קוביין.
החל משם האלבום, האלבום מכיל אזכורים והתייחסויות למונחים כמו זרע, ממברנה, פצע פתוח, טפילים, חלב והפלה, כאשר עטיפתו של האלבום מציגה גוף של אישה בהיריון באופן אנטומי (עם כנפי מלאך שאותם הוסיף קוביין), וקולאז' של פרחים, עוברי פלסטיק ושריונות של צבים המוקף בסמלי פריון יווניים על העטיפה האחורית.
עוד לפני צאתו החל האלבום לעורר מחלוקות, כאשר השמועות דיברו על הססנות מצד חברת גפן לגבי הוצאת האלבום, וגרמו לקוביין להצהיר בפומבי על שליטה של מאה אחוז של הלהקה על המוזיקה שלה.
ארגונים פמיניסטיים מחו כנגד השיר "Rape Me" ("אנוס אותי"), וקוביין הצהיר מספר פעמים שהשיר הוא נגד אונס.
גרסה "נקייה" של האלבום נוצרה עבור הרשתות וולמארט וקיי-מארט שסירבו להציג את האלבום על מדפיהן בגלל עטיפתו.
העטיפה האחורית שונתה לצילום "זום-אין" של העטיפה המקורית ושם השיר "Rape Me" שונה ל-"Waif Me", אף על פי שמילות השיר לא שונו.
חברי הלהקה תירצו את מהלכם זה במצבם של תושבי מקומות כגון המערב התיכון של ארצות הברית, שחנויות תקליטים לא קיימות במקומות ממגוריהן והמקום היחיד בו הם מסוגלים להשיג אלבומים הוא חנויות קיי-מארט.
האלבום היה מועמד לפרס גראמי לאלבום המוזיקה האלטרנטיבית הטוב ביותר ב-1994 והפסיד ל-Zooropa של U2. אלבום MTV Unplugged in New York של נירוונה זכה בפרס שנתיים מאוחר יותר.
בשנת 2020 מגזין רולינג סטון דירג את האלבום במקום ה-173 ברשימת 500 האלבומים הטובים ביותר בכל הזמנים.
פרסתאריךקטגוריהתוצאהמקורפרס גראמי26 בינואר 2025המארז או מהדורה מוגבלת מיוחדת הטוב ביותר
רצועת הבונוס הוקלטה בינואר 1993 בריו דה ז'ניירו, ומתחילה להתנגן כ-20 דקות של שקט מוחלט, לאחר סיומו של השיר האחרון באלבום "All Apologies".
היא נכללה רק במספר מדינות מצומצם מחוץ לארצות הברית.
In Through the Out Door הוא האלבום השמיני של להקת הרוק הבריטית לד זפלין, שיצא לאור בשנת 1979.
האלבום נקרא בשם זה בעקבות בעיה שעמה חברי הלהקה נאלצו להתמודד באותה תקופה.
עם הצלחתו ועלייתו של זרם הפאנק, ניסיונות הלהקה לחזור לתודעת המאזינים היו כמו "לצאת מדלת ה-Out (המיושן) ולהיכנס דרך דלת ה-In (העכשווי)".
קיימים שני פירושים נוספים לשם האלבום: האחד סובר כי רוברט פלנט, הסולן, השתעשע מהרעיון לשייך לעצמו דימוי של הומוסקסואל, כששם האלבום יכול להיות פירוש אירוני ל"מין אנאלי".
הפירוש השני מיוחס לאזורים של צפון מערב ברמינגהאם שבאנגליה, שם- Out Door היה הפירוש לחנות משקאות צמודות לפאבים.
באופן זה, צעירים מתחת לגיל המותר היו יכולים להתגנב פנימה כדי לשתות, נמנעים מהשמירה שבכניסה.
פלנט ובונהם ידעו זאת, כשבאופן זה הם נהגו להיכנס לפאבים בצעירותם.
לפיכך, לשם האלבום יש שלושה או יותר פירושים.
התקליט המקורי הציג אטרקציה יוצאת דופן: האלבום היה עטוף מבחוץ מנייר חום פשוט, ועל העטיפה הפנימית הוצגה תמונה בשחור לבן, כשבמגע עם מברשת רטובה, הוצגה התמונה בצבעים בהירים באופן קבוע.
היו שש עטיפות שונות שהציגו זוג תמונות שונות מכל צד של האריזה, והעטיפה החיצונית של הנייר נועדה למנוע מהקונים לדעת איזו עטיפה הם יקבלו (על אף שבצד העטיפה היה רמז לתמונה שבפנים).
כל התמונות מציגות את אותה הסצנה בבאר, כשהיא מצולמת מנקודת מבט אחרת: אדם מבוגר שורף מכתב במעטפה חתומה.
למרות שזכה לביקורות אדישות, האלבום זינק אל ראש מצעד ה- Billboard 200 בשבוע השני לשחרורו ונשאר שם כשבעה שבועות.בשבועות שבין ה-23 באוקטובר ל-3 בנובמבר 1979, זכתה לד זפלין להישג חסר תקדים כאשר כל קטלוג הלהקה נכנס למצעד.
אלבום זה היה האחרון של חברי לד זפלין בהרכבם המלא.
מתופף הלהקה, ג'ון בונהם, נפטר שנה לאחר מכן, בשנת 1980.
השירים- Wearing and Tearing, Ozone Baby, Walter's Walk ו-Darlene הוקלטו לאלבום, אך לא נכללו בתוכו מחמת חוסר מקום.
ארבעתם הופיעו מאוחר יותר באלבום CODA.
מילות השיר- All My Love נכתבו בידי פלנט כמחווה לבנו שנפטר בשנת 1977.
ג'ימי פייג'- גיטרה חשמלית והפקה
ג'ון פול ג'ונס- גיטרה בס וקלידים
In This Skin הוא האלבום השלישי של זמרת הפופ האמריקאית, ג'סיקה סימפסון.
זהו אלבומה הנמכר ביותר של הזמרת שמכירתו עומדת על סך 7 מיליון עותקים ברחבי העולם.
האלבום קיבל אלבום פלטינה מרובע בארצות הברית.
האלבום יצא לחנויות המוזיקה בסוף 2004 וצולמו לו ארבעה קליפים.
בשנת 2004 קיבל האלבום את תואר "האלבום השני הטוב ביותר בעולם לשנת 2004" ואת תואר "האלבום השלישי הטוב ביותר באינטרנט לשנת 2004".
הצלחת האלבום נבעה מהצלחתה של תוכנית המציאות בה השתתפה ג'סיקה ובעלה לשעבר, ניק לאשיי.
מסע ההופעות של האלבום- Reality Tour הוצג מול מיליון בני אדם באמריקה בלבד.
בעקבות הופעות אלו שבהן הרעיון המרכזי היה שימוש בסאונד לייב חזק במיוחד מצדה קיבלה הזמרת ליקוי גרוני לאחר 160 הופעות.
דבר זה לא אפשר לה להמשיך לשיר בין השנים 2005-2008. האלבום הביא לאור את הלהיט "With You" שהפך להמנון מוזיקה מיוחד במינו בקרב נשים רבות וזכה במקומות ראשונים במצעדים רבים ברחבי העולם.
השיר נכתב על ידי ג'סיקה עצמה כמו שירים רבים אחרים מהאלבום.
Sweetest Sin - הסינגל הראשי של האלבום שהפך ללהיט גדול באמריקה.
שיר אהבה מרגש באירוח של הזמר ניק לאשיי.
Take My Breath Away - שיר של "ברלין" - זמרת אמריקאית, שחידשה ג'סיקה סימפסון.
הפך לסינגל הנמכר ביותר באותה השנה.
Angels - חידוש לשיר המפורסם של רובי ויליאמס.
נרשם במקום השישי ברשימת הסינגלים הלוהטים ב-2004 ובהפגנת הקולניות והלייב הכי טובה ב-2004.
With You - השיר המפורסם ביותר של ג'סיקה סימפסון.
נרשם במקום ה-14 בשירים הכי לוהטים של אמריקה והפך להמנון ראשי של נשים רבות בעולם.
השיר נכתב על ידי ג'סיקה עצמה וכך גם הקליפ שצולם באחוזתה בלוס אנג'לס, שיר זה הפך את ג'סיקה לאחת מזמרות הפופ המפורסמות ובעלות המשמעות ביותר בעולם-הסינגל מכר מעל מיליון עותקים בארצות הברית בלבד.
In Rainbows הוא אלבום האולפן השביעי של להקת הרוק האלטרנטיבי הבריטית רדיוהד.
האלבום יצא לאור לראשונה ב-10 באוקטובר 2007, בגרסת הורדה (קובצי MP3) מאתר האינטרנט הרשמי של הלהקה, בכתובת Inrainbows.com ובגרסת CD וויניל סטנדרטית בחודש דצמבר 2007 (למעט צפון אמריקה, שם יצא האלבום ב-1 בינואר 2008).
מבחינה מוזיקלית, האלבום מכיל הן יצירות אלקטרוניות הכוללות שימוש בדגימות ובמקצבים לא שגרתיים, והן שירים מלודיים המשלבים גיטרות אקוסטיות, כלי מיתר, כינורות ופסנתר.
מבחינת המילים, האלבום מציג שינוי מסוים בכתיבת השירים של סולן הלהקה תום יורק, המתבטא בעיקר בהתרחקות מנושאים פוליטיים וסביבתיים, בהם הרבתה הלהקה לעסוק באלבומים, קודמים ובייחוד באלבומה הקודם, Hail to the Thief, ובחזרה לעיסוק בנושאים אישיים ואנושיים.
In Rainbows הוא אלבומה הראשון של רדיוהד שיצא לאור לאחר שהסתיים חוזה ההקלטות שלה עם חברת EMI.
האלבום יצא 4 שנים אחרי Hail to the Thief, אלבומה השישי, שיצא לאור ביוני 2003.
הלהקה הוציאה את הסינגל הראשון מתוך האלבום, "Jigsaw Falling into Place" ב-14 בינואר 2008. ב-31 במרץ 2008 שוחרר הסינגל השני, "Nude".